L'Ajuntament d'Alaquàs, premiat per la Federació Extremenya de la Comunitat Valenciana
28/09/2010

# L'Ajuntament d'Alaquàs, premiat per la Federació Extremenya de la Comunitat Valenciana

*   28/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12310

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12310%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%2C%20premiat%20per%20la%20Federaci%C3%B3%20Extremenya%20de%20la%20Comunitat%20Valenciana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12310/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12310/28092010img_1788_Form_4.jpg)](https://www.alaquas.org/ficheros/documentos/2010/2/12310/28092010img_1788_Form_10.jpg "<a href='https://www.alaquas.org/ficheros/documentos/2010/2/12310/28092010img_1788_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs, premiat per la Federació Extremenya de la Comunitat Valenciana</a>")

L'alcaldessa, Elvira García Campos, ha arreplegat el premi Belloranja de Llorer pel suport de l'Ajuntament d'Alaquàs a aquest col·lectiu. En l'acte també van arreplegar els guardons als seus municipis l'alcalde d'Alfafar, Emilio Muñoz (Belloranja d'Or), i el de Puçol, José Vicente Martí (Belloranja de Llorer).

La Federación de Asociaciones Extremeñas de la Comunitat Valenciana ha concedit a l'Ajuntament d'Alaquàs el premi Belloranja pel suport demostrat a aquest col·lectiu. L'alcaldessa d'Alaquàs, Elvira García Campos, va arreplegar el guardó en nom de tota la Corporació i va recordar la importància que tenen per a la vida a Alaquàs els extremenys que resideixen en la ciutat.

En l'acte, celebrat en passat dissabte en commemoració del Dia d'Extremadura en el Auditori Nou d'Alaquàs, també van arreplegar els guardons als seus municipis l'Alcalde d'Alfafar, Emilio Muñoz (Belloranja d'Or), i el de Puçol, José Vicente Martí (Belloranja de Plata).

Els extremenys d'Alaquàs estan agrupats en el Centro Cultural Extremeño Jerez de los Caballeros, un nou espai d'intercanvi per a mostrar a tots els veïns i veïnes la història, els costums i les tradicions d'Extremadura. El centre pren el nom de Jerez de los Caballeros per ser la població d'on provenen més d'1.000 alaquasers i alaquaseres.

El passat en comú que comparteixen tots dos territoris i l'interès dels seus veïns i veïnes per impulsar i seguir fomentant les seues relacions, va portar a l'Ajuntament d'Alaquàs a dotar la ciutat d'un nou espai social per a donar a conèixer la cultura i els costums extremenys i a fomentar les relacions motivades sobretot pels milers de veïns i veïnes que van nàixer a Extremadura i que principalment en els anys 60 i 70 van emigrar a Alaquàs. La seua integració, implicació i esforç al costat de les dels veïns autòctons ha permès que hui Alaquàs siga una ciutat viva i dinàmica a nivell econòmic, cultural i social.